钦定古今图书集成/方舆汇编/职方典/第1253卷 > 《禹碑歌》杨慎
## 钦定古今图书集成/方舆汇编/职方典/第1253卷 > 《禹碑歌》杨慎

“《神禹碑》在岣嵝尖，祝融之峰凌朱炎。龙书傍分结构，
古螺画匾刻戈锋。铦万八千丈不可上，仙扃鬼闭幽
以潜。昌黎南迁曾一过，纷披芙蓉褰水帘。天柱夜瞰
星斗下，雪堂朝见阳煇暹。追寻夏载赤石峻，封埋古
刻苍苔黏。拳蚪倒薤形已近，鸾飘凤泊辞何纤。墨水
流传世应罕，青字名状人空瞻。”永叔明诚两好事，集
古金石穷该兼昭列，箴铭暨款识横承。“和釜鬵。
胡为至宝反弃置，捃摭磨蚁损乌蟾。又闻朱张游岳
麓，霁雪天风彯㐽旃。搜奇索秘迹欲遍，春偈憧和诗
无厌。七日崎岖信有觌，一字膏馥宁忘沾。非关𫶇嵲
阻登陟，定是藤葛笼窥觇。好古余生嗟太晚，拜嘉君
贶情深懽。”老眼增明若发蒙，尺喙禁断如施箝。七十
七字挐螭虎，三千馀岁丛蛇蚺。忆昔乾坤漏“息，壤荡
析蒸庶依苓，掺帝嗟怀襄咨。文命卿佐，浲洞分忧。惔
洲并渚，混没营窟，鸟逆兽逃交门檐。朅来南云又北
梦，直罄西被仍东渐。黄熊三足变炫服，白狐九尾歌
《庞袡》。后来包湖按玉带，前列温洛呈畴。”永奔窜舞
那辞胝，平成天地犹垂谦。华岳泰衡祇镇定，郁塞昏
徙迯喁噞。文章绚烂悬日月，风雷呵护环屏黔。君不
见周原石鼓半已泐，秦湫楚诅全皆歼。此碑虽存岂
易得，障有岚霭峰嵁岩。跫音迥绝拄黎藋，吊影飔瑟
森櫹柟。湘娥遗佩冷斑竹，山鬼结旗零翠。造物精英忌泄露，祇恐羽化难留掩。欲摹古本镌岩壁，要使
好事传缃缣。著书重订琳琅谱，装帖新耀琼瑶签。麝
煤轻翰蝉翅榻，烦君再寄西飞鹣。